Kapringen

Kapringen er en dansk film fra 2012 regissert av Tobias Lindholm etter eget manuskript. Den ble produsert av Tomas Radoor og René Ezra for Nordisk Film.

Filmen handler om og er inspirert av piratvirksomheten utenfor Somalia. Filmen fikk gode anmeldelser i Danmark og  under Filmfestivalen i Venezia.

Handlingsreferat 
Mikkel Hartmann, en kokk om bord på det danske handelsskipet Rozen, er ivrig etter å komme tilbake til sin kone og deres barn. Jan Sørensen, skipets maskin-mester, ber ham ta med seg et brev hjem til familien. Tilbake i Danmark ber rederi-ansatt Lars Vestergaard, som ikke klarer å avslutte en vanskelig avtale, hjelp fra administrerende direktør Peter Ludvigsen - som klarer å få bedriften deres ut avtalen med en gruppe japanske forretningsmenn.

Ludvigsen får plutselig vite at en gruppe pirater i Det indiske hav har kapret skipet Rozen. På skipet bli mannskapet straks delt inn i to grupper, og Hartmann blir tvunget til å lage et måltid. Skuddveksling preger natten, skremmer gislene, og holder atmosfæren ekstra spent. Ludvigsen ansetter Connor Julian, en australsk gissel-forhandler som har tidligere erfaring med pirater. Julians første forslag er å bruke en nøytral tredjepart til forhandlinger, men Ludvigsen insisterer på å avholde forhandlingene selv. Deres første kommunikasjon med piratene kommer når Omar, en somalier, ber Hartmann kontakte Ludvigsen.

Ludvigsen nekter imidlertid å forhandle gjennom Hartmann, og legger snart på telefon-røret. Men Julian mener at hvis de gir etter alt for raskt og enkelt, så kommer piratene bare til å gi avkall på hele avtalen. Etter hvert som ukene går, får gislene begrensede privilegier - for eksempel bruk av badene. Hartmann og Sørensen forsøker å bli venn med en av piratene, som ydmyker Sørensen som en spøk. Omar tvinger Hartmann til å kontakte Ludvigsen, men Ludvigsen nekter igjen å kommunisere - og legger på røret. Forhandlingene fortsetter sakte, men Omar reagerer med vantro på det han mener er Ludvigsens alt for lave tilbud.

Piratene tillater gislene på dekk, og Hartmann fanger en stor fisk. Alle gislene og piratene feirer, og synger sanger. Hartmann røper at datteren hans har bursdag, og alle synger «Happy Birthday to You» for ham. Omar lar senere Hartmann kontakte sin kone Maria, men en annen pirat avbryter samtalen. Omar krever at Maria skal legge mer press på Ludvigsen, for å sikre betaling. Mot Julians råd gir Ludvigsen et litt høyere tilbud. Fornærmet over tilbudet insisterer Omar på at piratene snart kommer til å begynne å drepe mannskapet, og et skudd blir hørt når forbindelsen dør. Forbløffet begynner Ludvigsen å lure på om han nettopp har blitt ansvarlig for Hartmanns død.

Resten av styret begynner å bli utålmodige etter Ludvigsens langvarige forhandlinger, og de truer med å erstatte ham med en annen innleid forhandler - med mindre han ikke klarer å komme frem til en avtale innen månedsskiftet. Etter en periode med stillhet mottar Ludvigsen endelig en faks fra piratene. Ludvigsen ber om bevis for at Hartmann fremdeles er i live, noe Sørensen gir. Imidlertid er Hartmann utsatt for dårlig behandling, og psykisk mishandling som etterlater ham et følelsesmessig vrak. Når forhandlingene starter på nytt, tilbyr Ludvigsen 2,8 millioner dollar. Omar avviser tilbudet, og Vestergaard foreslår at Ludvigsen later som han legger til 500 000 dollar fra hans egne penger.

Medvirkende 

 Pilou Asbæk – Mikkel Hartmann
 Søren Malling – Peter C. Ludvigsen, skipsreder
 Dar Salim – Lars Vestergaard
 Roland Møller – Jan Sørensen
 Gary Skjoldmose Porter – Connor Julian
 Abdihakin Asgar – Omar
 Amalie Ihle Alstrup – Maria Hartmann 
 Ole Dupont – Styreformann
 Amalie Vulff Andersen – Kamilla Hartmann
 Linda Laursen – Anette Ludvigsen
 Keith Pearson – Kaptein

Priser 
Under utdeling av Bodilprisen i 2013 mottok filmen Bodilprisen for beste danske film. Da Robertprisen ble delt ut samme år, fikk den Robertprisen for årets danske spillefilm i tillegg til priser for årets originale manuskript til Tobias Lindholm, årets mannlige hovedrolle til Søren Malling, årets filmklipper til Adam Nielsen og årets lyddesigner til Morten Green.

Referanser

Eksterne lenker 
 

Filmer fra 2012
Danske dramafilmer
Danskspråklige filmer
Engelskspråklige filmer
Bodilprisen for beste danske film
Robertprisen for årets danske spillefilm